
La Creu del Pedró: pedra i ferro 


Ara ha fet 93 anys 


Situem-nos, per uns moments, en l'any 1919 ara ja un tant llunyà. De 
tots és prou conegut que les dues primeres dècades del passat segle XX van ser 
una època de grans esdeveniments a tots els nivells. 

Les principals potències mundials s'havien vist immerses en la prime- 
ra Guerra Mundial, un conflicte bèl-lic de magnituds mai vistes fins llavors, 
que va arribar a involucrar fins a 32 paisos i que tot just havia finalitzat l'any 
abans, després d'haver causat més de 10 milions de baixes. 

Espanya, que acabava d'encaixar la pèrdua de les darreres restes del seu 
antic imperi ultramarí, es tornava a trobar immersa altre cop en una nova 
contesa de caire colonial, la guerra del Rif, mentre que al mateix temps havia 
hagut de fer front a greus conflictes de fons com les Juntes de Defensa o la 
vaga general revolucionària de l'estiu de 1917. 

A la nostra terra, sota els auspicis de la Lliga Regionalista, s'havia cons- 
tituit l'any 1914 la Mancomunitat de Catalunya, de la que Josep Puig i Ca- 
dafalch era el seu segon president després de la mort, esdevinguda dos anys 
abans, del seu promotor, Enric Prat de la Riba, i tot just el 26 de gener de 
1919 s'havia acabat de ratificar, per la pràctica totalitat dels representants dels 
municipis catalans, un projecte d'Estatut d'Autonomia per Catalunya, el qual 
havia estat tramès immediatament a Madrid. 

També a Catalunya, la vaga de la Canadenca, iniciada el 5 de febrer de 
1919, va suposar una aturada general que paralitzà el setanta per cent de les 
indústries del país durant quaranta-quatre dies. 

Afavorida pels moviments de tropes, s'havia propagat arreu del món la 
terrible pandèmia coneguda com a "Grip Espanyola", que va acabar amb la 
vida de prop de 40 milions de persones, i de la qual Espanya arribà a ser un 
dels llocs més afectats, amb prop de 8 milions d'infectats que van causar al vol- 
tant de 300.000 morts (tot i que les xifres oficials les van reduir a 147.114). A 
Barcelona es va haver de demanar l'ajuda de l'exèrcit per transportar i enterrar 
els morts a l'octubre de 1918, i els diaris de l'època, com és el cas de La Vzn- 
guardia, van arribar a tenir una secció fixa anomenada "L'epidèmia regnant". 

A Sant Just, poble llavors de poc més d'un miler d'habitants de fet,' des 
que a finals de 1917 va dimitir per raons de salut Josep Carbonell i Modolell, 
trobem que exercia d'alcalde en Ferreol Navarra i Causa. Durant el seu man- 


1. Segons dades de l'IDESCAT, la població de fet de Sant Just Desvern ascendia l'any 1910 a 1.192 
habitants, i la de 1920 a 1.386. 


39 


Juli Ochoa i Gonzdlez 


dat es van dur a terme importants obres de modernització del municipi, que 
així ens eren referides pel propi alcalde: 

Fa set anys que formo part de l'Ajuntament d'aquest poble, 6 com a tinent 
d'alcalde i des de últims de 1917 com a Batlle. Durant aquests anys no s'ha fet al 
municipi res de política, mercès a la bona voluntat i a sacrificis dels companys de 
consistori shan portat a cap millores que poden qualificar-se d'importància, com 
són: instal lació d'alumbrat públic per electricitat, telèfon, construcció de l'edifici 
destinat a escorxador, fet la major part de les economies resultants dels exercicis 
—naturalment després de pagades totes les atencions- quin cost ha sigut de 10.600 
pessetes, adquisició d'uns terrenys amb destí a construcció edifici escoles, d'uns 
altres destinats a plaça de mercat, i ara sestà portant a cap l'estudi de projecte 
d'aixample per a obtenir els beneficis de la llei del 22 de desembre 1876, havent 
obtingut ja de la superioritat la corresponent autorització. 

Altres realitzacions santjustenques d'aquells anys, no esmentades per l'al- 
calde, havien estat la fundació de l'Ateneu i la posta en marxa del cinema 
Jardí, la primera sala estable del seu gènere al nostre poble. 

Any 1919: L'alcalde Ferreol Navarra i el secretari Antoni Fàbregas al despatx de l'ajuntament. 
Fotografia de J. Furnells. 


2. Pàtria i Treball, del 31/01/1919. Pàg. 7. 

Per contra, i això tampoc no ho deia en Navarra, el servei d'autobús entre 
Sant Just i la Plaça Espanya de Barcelona, s'havia hagut de suspendre el 23 de 
gener de 1919 per causa del pèssim estat de la carretera. 

La parròquia estava regida des de feia poc més d'un any per un nou 
rector, Mn. Antonino" Ienas i Alibés. Era un home relativament jove, de 48 
anys, fill de Ripoll i doctor en teologia. Havia estat vicari i ecònom a diverses 
parròquies del Bisbat de Barcelona, i aquell nou destí al nostre poble li supo- 
sava la que seria la seva primera i única experiència com a rector d'una par- 
ròquia. Tot i que en un principi no fou rebut de gaire bon grat, aquest rector 
estaria trenta-vuit anys al front de la comunitat catòlica santjustenca, deixant 
en tot el poble una empremta que encara avui perdura en amplis sectors de la 
població. En aquells primers moments del seu rectorat, Mn. Antonino estava 
auxiliat pel vicari Mn. Joan Pou i Godori, que el 16 de maig d'aquell mateix 
any hauria de marxar destinat a una altra parròquia. 


El bisbe Reig i les Santes missions 


Des que el 28 de maig de l'any 1914 l'eclesiàstic valencià, Enrique Reig 
Casanova, va accedir al càrrec de bisbe de Barcelona, va desenvolupar en tot mo- 
ment una intensa activitat pastoral, treballant activament en el Congrés Litúrgic 
Regional que tingué lloc a Montserrat l'any 1915 —en el que hi va participar bri- 
llantment Mn. Antonino Tenas—, i en el setè centenari de la Fundació de l'Orde 
de la Mercè. Entre 1915 i 1917 va visitar pràcticament la totalitat de la seva 
diòcesi i va celebrar el sínode diocesà. No tenint prou amb això, va exercir també 
com a senador en el Parlament espanyol durant la legislatura de 1916-1917, cosa 
que també repetiria durant les legislatures de 1920-1921 i 1922-1923. 

Monàrquic, centralista i anticatalanista radical va protagonitzar els fets 
del Corpus de 1919, cèlebre enfrontament amb Josep Puig i Cadafalch, pre- 
sident de la Mancomunitat de Catalunya. L'enfrontament fou originat pel fet 
que el bisbe va fer despenjar de la torre de la catedral de Barcelona una senye- 
ra catalana que lluia l'escut del capítol de canonges de la catedral, una acció 
manifestament hostil als sentiments catalanistes que va ser motiu d'un greu 
conflicte entre l'església i la societat civil catalana: van intervenir la Diputa- 
ció, l'Ajuntament de Barcelona, la Mancomunitat de Catalunya, el Bisbat de 
Barcelona i, fins i tot, la Nunciatura Apostòlica de la Santa Seu a Madrid. 


3. Tot i que la forma correcta d'aquest nom és Autoní, ell sempre es feia dir Antonino. 

El bisbe de Barcelona Enrique Reig 


Impulsor entusiasta de l'associació públi- 
ca de fidels Acció Catòlica va donar tot el seu 
suport, a través del canonge penitencier Gabriel 
Auguet i Roset, a la tasca que duia a terme la 
Junta Diocesana d'Acció Catòlica per tal de re- 
alitzar una campanya exhaustiva de revifament 
de l'esperit cristià a totes les parròquies de la 
seva diòcesi: aquesta campanya es va materia- 
litzar en les Santes Missions que van tenir lloc 
durant els anys 1917, 1918, 1919 i segiients. 

Aquestes missions, també conegudes com 
a "Missions Populars", consistien en un con- 
junt de prèdiques, lliçons doctrinals i exercicis 


Casanova, promotor de les Santes — PiEtOSOS, tals com viacrucis o processons, que 
Missions dels anys 1917-1919. De-- es realitzaven en una determinada població, 
tall d'una estampa commemorativa. — d'una manera continuada i intensiva durant 


Collecció particular. 


Recuerdo de la santa Misión 
BARCELONA, MCMIXVI 


Recordatori d'una de les 
Santes Missions que van tenir 
lloc a Barcelona l'any 1917. 
Collecció particular. 


un parell de setmanes. 

Eren dutes a terme pels anomenats mis- 
sioners, que generalment eren frares de determinats or- 
des (jesuites, dominics, patils, etcètera), especialitzats en 
aquests tipus d'actuacions. Les xifres fetes públiques pel 
propi canonge Auguet ens poden donar una idea prou 
exacta de la magnitud de la campanya impulsada pel 
bisbe Reig: 

Datos estadísticos.- 

Afio 1917: iglesias en las que se dieron misiones, 
83, actos, 1.279: predicadores, 11 sermones y plúticas, 
1.425: comuniones distribuidas, 150.000: impresos re- 
partidos, 1.053.800. 

Afio 1918: parroquias en que se dieron misiones, 25, 
predicadores, 103: sermones y plàticas, 1.877: comuniones 
distribuidas, 45.722, impresos repartidos, 138.341. 

Afio 1919: parroquias en que se han dado misi- 
ones, 25, predicadores, 42, comuniones distribuídas, 
12.024, impresos repartidos, 42.282. 


Para el próximo curso se organizan 27 tandas en las parroquias de los arci- 
prestazgos de Villanueva, Tarrasa y San Celoni. 

Tal es la obra de las santas misiones en el obispado de Barcelona. — Gabriel 
Auguet, Pbro. Director-presidente 


La Santa Missió de 1919 a Sant Just Desvern 


Dins d'aquest vast pla d'actuació, van anar tenint lloc paulatinament di- 
verses missions populars als pobles de la comarca. Tenim notícia, per exemple, 
que el 28 de novembre de 1918 s'iniciava una d'elles a Sant Vicenç dels Horts 
a càrrec dels pares jesuites Josep Bausili i Ramon Vendrell 

Tot just passat el parèntesi de les festes nadalenques, dedicades a altre tipus 
d'activitats religioses específiques, es reprengué novament des del Bisbat la dinà- 
mica de les missions, i aquest cop li va arribar el torn a la parròquia dels sants Just 
i Pastor de Sant Just Desvern, amb al rector de la qual (Mn. Antonino Tenas) el 
Bisbat estava normalment en contacte mitjançant els seus propis circuits. 

L'alcaldia de Sant Just, al seu torn, va rebre també una comunicació del 
Bisbat, datada el 8 de gener de 1919 i signada pel propi bisbe, en la que els 
informaven de la propera realització d'una Santa Missió en el poble. El text 
d'aquella carta resava així: 


OBISPADO DE BARCELONA 

Conviniendo al bien espiritual de los fieles de esa localidad el proporcionarles 
los medios para su mayor santificación, he determinado que el día 21 del corrien- 
te, pasen d esa los PP José Crespi y Guillermo Fiol, C. M. para dar principio d la 
Santa Misión. 

Y como el éxito feliz de ella, en parte, depende del apoyo que le presten las 
autoridades, me dirtjo d V. esperando de su religiosidad y del celo que le distingue 
por el bien de sus administradeos, se servirà coadyuvar en cuanto de V. dependa, 
para que la Santa Misión dé los resultados que deseamos, los cuales cederàn no sólo 
en bien de la Religión, sino también de la paz y tranquilidad de ese vecindario. 

Dios guarde d V. mucbos afios. 

Barcelona 8 de enero de 1919. 

Enrique, Obispo de Barcelona. 

Sr. Alcalde y Ayuntamiento Constitucional de San Justo Desvern. 


4. La Vanguardia, del 24 de juliol de 1919. Pàg. 15. 
5. La Vanguardia, del 13 de novembre de 1918. Pàg. 15. 
6. Arxiu Històric de Sant Just Desvern: Correspondència 1919. Document del 8 de gener de 1919. 

UBISPADO 


BARCELONA 


Bei 4 


Santa Mismife 


ella, en parte, depende del apnyo 
ies, ue dirija dé V. espernado de 

que por el dien de uni 
eu camta de Y, degenda, 


Santa Mision de los sutudables cegultades que 


ies ealeràa no sóto en ben de la Retiguan, 
ren de hd paz y drenpulidal de ese vecrdaria 


i V. myebos alter 


té ener Ll 


: 
PR me Escrit del Bisbat informant a l'ajuntament 
a i de la propera celebració de la Santa Missió. 
Se Aleatdey dputumçeats Constimemalde Van Dl gine 1 Arxiu Històric de Sant Just Desvern. 
Fotografia de l'autor. 


El diumenge 19 de gener va tenir lloc el proper Ple municipal després 
d'haver rebut aquella nova, i al mateix van assistir l'alcalde Ferreol Navarra i 
els regidors Josep Vivés, Jaume Cartró, Jacint Amigó, Joan Claramunt i Ricard 
Torné, actuant com a secretari Antoni Fàbregas. Entre d'altres punts, es va re- 
bre justificació de recepció oficialment de la notificació del Bisbat, quedant el 
fet recollit en el llibre d'actes d'una manera un tant escarida: 

Dada cuenta de una comunicación del Sr. Obispo de Barcelona, manifes- 
tando que el dia 21 del actual dard principio en este pueblo la Santa Misión, se 
acordó enterado." 

La tasca evangelitzadora de la missió a celebrar a Sant Just Desvern va ser 
encomanada a dos predicadors pertanyents a l'orde dels Pares Paiils,t el pare 
Josep Crespí i el pare Guillem Fiol. Aquest darrer, ja d'avançada edat, moriria 
a Barcelona el 16 de maig de l'any segúent. 

Els diversos actes d'aquella missió es van iniciar, tal com estava anunciat, 
el dimarts 21 de gener de 1919, i es van anar desenvolupant durant els tretze 


7. Arxiu Històric de Sant Just Desvern: Actes Municipals. Acta del 19 de gener de 1919. 

8. La Congregació de la Missió (Congregatio Missionis C.M.), és una societat de vida apostòlica creada 
l'any 1625 per Sant Vicenç de Paul dedicada a l'evangelització dels pobres i la formació del clergat, 
establerta a Espanya des de l'any 1704. Els seus membres són coneguts popularment pels noms de Pares 
Paiils, Vicencians o Vicentins. 

9. http://vvevvv.paulesprovinciadebarcelona.es/html/obituario.htmi (lectura del 28 de maig de 2011). 

dies segiients, comptant, com era cosa habitual en tots els pobles on tenien 
lloc les missions, amb la participació de la gran majoria de la població. 


Escolars santjustencs, acompanyats pel seu professor, Sr. Fabregat, participen en un dels actes de la 
Santa Missió, un dels darrers dies de gener de 1919. Fotografia de J. FurnelE. 


Testimonis d'un dels actes d'aquella Santa Missió van ser els periodistes 
de la publicació santfeliuenca Pàtria i Treball P els quals, en sortir d'una en- 
trevista feta a l'alcalde Ferreol Navarra, van coincidir a l'alçada de cal Llong, 
a tocar amb la paret de cal Rodes, amb un grup de nois i noies de les escoles 
que, malgrat el fred que regnava, estaven entonant cançons religioses acompa- 
nyats pel seu mestre, el Sr. Fabregat. El fet fou immortalitzat per la càmera del 
fotògraf J. Furnells, i la trobada amb aquells nens quedà breument descrita a 
la revista de la segiient manera: 

Hem trobat al marxar les escoles de nois i noies que celebrant missions can- 
taven cançons religioses 

Aquella Santa Missió va finalitzar el dia 2 de febrer de 1919, i en tal data 
va tenir lloc la solemne benedicció d'un senzill monument que s'havia bastit 


10. Revista d'orientació afí a la Lliga Regionalista que abastava tot el districte de Sant Felíu. Tenia la 
seva redacció al número 12 del carrer de la Rectoria d'aquella localitat, i simprimia a Barcelona. Era 
una revista d'una certa qualitat, amb 16 pàgines a dues columnes en les que incorporava nombroses 
fotografies, i va arribar a publicar fins a 32 números entre els anys 1917 i 1921. 


11. Pàtria i Treball, del 31 de gener de 1919. Pàg. 9. 

expressament per tal de perpetuar el seu record. De la mateixa manera que en 
moltes altres poblacions en les que havia tingut lloc una d'aquelles missions, 
el monument que es va inaugurar fou una creu, a l'estil de les ja tradicionals 
creus de terme. Així ens ho va descriure Mn. Antonino Ienas, principal pro- 
tagonista d'aquella benedicció: 

La Creu del "Padró". — El dia 2 de febrer de l'any 1919 fou posada i beneida 
aquesta Creu, com a record de la Missió de Penitència, que a la nostra parròquia 
sacabava de donar, segons ho feia notar la inscripció que duia gravada en el seu 
sòcol. Era una senzilla creu de pedra sense pretensions de cap mèrit artístic.Y 

Finalitzats els actes a Sant Just Desvern, el cicle missional es va continuar 
donant en altres localitats de la comarca. El segient poble on tingué lloc va 
ser Sant Feliu de Llobregat: 

S'estan celebrant a Sant Feliu amb èxit extraordinari els actes religiosos de la 
Santa Missió. 

L'església es veu cada nit atestada de gent que amb una reverència i silenci 
exemplar escolten els conceptes trascendentals que pel bon camí de l'humanitat 
exposen els eloquients pares missioners. 

Que llur tasca sigui profitosa. S 


El Pedró 


L'indret escollit per a erigir la creu fou el Pedró, turonet situat damunt la 
masia de Can Freixes, actualment urbanitzat i on s'hi troba l'escola Canigó, 
entre d'altres edificis. Llavors era un indret solitari que dominava el minúscul 
nucli urbà de Sant Just i pel que discorria el camí de Vallvidrera que duia als 
pins d'en Ferrer, passava després per la Plaça de les Bruixes i pel costat del 
Pou del Vernís, situats al vessant santjustenc de Sant Pere Màrtir, i agafava la 
carena que conduia fins a tal localitat. 

El nom de Pedró li venia pel fet que en ell, i al costat esquerre del camí 
segons se sortia de Sant Just, hi havia des de temps immemorials una fita o 
pedró de gres que presentava una senzilla inscultura amb el signe de la creu a 
la cara que donava a l'esmentat camí. 


12. TENAS I ALIBÉS, Mn. Antonino: Notes pistòriques del poble i parròquia de Sant Just Desvern. Fidel 
R(odriguez) Ferran, Impressor. Barcelona, 1947. Pàg. 199. 
13. Pàtria i Treball, del 15 de febrer de 1919. Pàg. 15. 

Aquesta creu gravada a la fita pot ben bé ser 
considerada com la primera de les tres "Creu del Pe- 
dró" que s'han anat succeint en aquell indret en el 
decurs del temps. 

Cada any, quan arribava el 3 de maig, s'havia 
celebrat la diada de la invenció de la Santa Creu, fes- 
tivitat religiosa que commemorava la troballa de la 
Santa Creu, perduda durant els primers temps del 
cristianisme i trobada segons una pietosa llegenda 
per Santa Helena, mare de l'emperador Constantí. 
En tal dia, segons Joan Amades, Í tenia lloc a cada 
poble de Catalunya la benedicció del seu terme, cosa 
que generalment s'acostumava a fer des de les creus 
termenals. 

A Sant Just també es venia realitzant tal bene- 
dicció, precedida per una solemne processó, però al 


contrari que en molts altres pobles, no tenia lloc a 
cap de les tres creus de terme que hi ha hagut (la del 


El pedró. Detall d'una fo- 


È . tografia. Arxiu Històric de 
Raval, en el camí d'Esplugues, havia estat aterrada — Sans Just Desvern. Fons 


l'any 1868, la de Muntaner, en el camí de Sant Joan, —Quintana-Cortès. 

tenia el fust escapçat i ja feia temps que havia perdut 

la creu de ferro que el coronava: i la de Llevallol, a la partió amb Vallvidrera, 
quedava excessivament llunyana), P sinó que es feia des del Pedró, possible- 


ment per causa de la seva proximitat a l'església i de la seva situació privilegia- 
da, dominant el poble. Aquest costum va anar decaient amb el pas del temps, 
perdent-se definitivament en temps de Mn. Antonino Tenas per les causes que 
ell mateix explica: 


14. AMADES I GELATS, Joan: Costumari Català. El Curs de l'any. Vol. IH. Salvat Editores S.A. i Edi- 
cions 62 S.A. Barcelona, 1983. PP. 550-577. 

15. La Creu del Raval fou aterrada l'any 1868 i els seus fragments es dispersaren. L'any 1990, els inves- 
tigadors del Grup Espeleològic Rats Penats aconseguiren localitzar-los i després d'haver-los rescatat van 
elaborar un projecte de reconstrucció que es va fer realitat l'any 2007. 

La Creu de Muntaner desaparegué en veure's afectat el seu emplaçament original per la construcció de 
l'autopista. De la creu només queda el fust, que es conserva a l'ermita del Bon Viatge de Sant Joan 
Despí. 

La Creu de Llevallol original fou aterrada l'any 1936. L'actual data de 1956, va ser encarregada per la 
propietària de can Llevallol, i reprodueix fidelment l'anterior, alguns fragments de la qual es conserven 
a l'església de Vallvidrera. 

Processó de Santa Creu. — És la que es feia la diada de la troballa de la Santa 
Creu (3 de maig), anant cap al cim del "Padró" a beneir des d'allí el terme amb 
la relíquia de la Vera-creu. Molt migrada, per haver disminuit gradualment l'as- 
sistència amb els anys, acabà per ésser suprimida, en implantar-se les lleis laiques, 
en temps de la República. 5 


La Creu de 1919 


Tot i que Mn. Antonino la va descriure com "una senzilla creu de pedra 
sense pretensions de cap mèrit artístic ", si ens atenem a les fotografies que es 
conserven, veurem que es tractava d'un monument digne i en perfecta har- 
monia amb les altres creus anàlogues que s'anaven bastint en altres indrets de 
la nostra terra. 


La primera Creu del Pedró, erigida el 2 de febrer de 1919 en commemoració de la Santa Missió 
que sacabava de realitzar. Es pot apreciar com el primitiu camí deixava el monument a la seva 
esquerra. Arxiu Històric de Sant Just Desvern. Postal de la col lecció Recasens. 


16. TENAS I ALIBÉS, Mn. Antonino: Notes fistòriques... Op. Cit., Pàg. 193. 

Consistia en un pedestal construit amb pedres sense desbastar, damunt 
del qual estava emplaçada la base, que consistia en un plint de secció quadrada 
que tot seguit s'aixamfranava, presentant en els antics caires uns tímids motius 
decoratius noucentistes. Li seguia una escòcia (tipus de motllura còncava) 
sensiblement troncopiramidal, de secció octogonal, rematada per un vorell 
d'igual planta. Sobre aquesta base descansava el fust de la creu pròpiament 
dita, la qual era de tipologia llatina i presentava una secció cilíndrica. Tot el 
conjunt, llevat del pedestal, era fet de pedra calcària nummulítica, també co- 
neguda com a "pedra de Girona". 

La nova creu fou emplaçada immediatament darrera del Pedró preexis- 
tent, de tal manera que arribava a donar la sensació que tots dos elements, de 
factura distant en el temps, formaven part d'un mateix monument. 

Les dimensions aproximades d'aquella creu, calculades a partir de les 
fotografies que d'ella es conserven eren: 


Alçada del pedestal 1,00 m. 
Alçada de la creu (incloent-hi la base) 2,70 m. 
Envergadura 1,25 m. 
Diàmetre del fust i els braços 025104 


A partir d'aquell moment, la Creu del Pedró, per la seva situació privile- 
giada tan propera a les cases del poble i situada en un indret des d'on es podia 
divisar una bona panoràmica, esdevingué un dels llocs preferits dels santjustencs 
per a fer petites passejades fins al seu emplaçament, especialment per les tardes. 


- N.o 22. Sant Just Desvern.—Creu del "Padró" 


8 - Una altra imatge de la Creu del Pedró original presa, aproximadament, des del mateix punt 
que l'anterior. Arxiu Històric de Sant Just Desvern. Postal de la col.lecció Cortès. 

També, tot i la progressiva manca d'assistència dels parroquians, es va 
continuar beneint el terme des d'allà, almenys durant onze anys més, fins que 
el govern de la Segona República Espanyola, a instàncies del ministre Alvaro 
de Albornoz Liminiana, va proclamar tot un conjunt de lleis, conegudes com a 
les Lleis Laiques de la República, que limitaven l'activitat religiosa. Entre elles, 
s'hi podria esmentar la dissolució de la Companyia de Jesús, la implantació del 
divorci, la regularització del matrimoni civil, la secularització dels cementiris, 
la supressió del pressupost de Culte i Clergat, o la reglamentació dels ordes 
religiosos. És llavors quan Manuel Azafia, en el cèlebre discurs pronunciat a la 
sessió de les corts espanyoles del 13 d'octubre de 1931, va poder afirmar: 

Espatia ba dejado de ser católica: el problema político consiguiente es orga- 
nizar el Estado en forma tal que quede adecuado a esta fase nueva e histórica del 


pueblo espafiol. V 
Esclata la guerra 


Havien passat poc més de quatre anys des que es va deixar d'anar a la 
Creu del Pedró a beneir el terme, quan, a un quart i mig de cinc de la tarda 
del divendres 17 de juliol de 1936, un grup sediciós de militars i falangis- 
tes, reunits a l'edifici de la Comissió de Límits de Melilla, es va sollevar 
contra el govern legítimament constituit de la República. Immediatament, 
diferents comandaments militars de l'exèrcit de la zona del Protectorat Es- 
panyol al Marroc i de les Places de Sobirania de Ceuta i Melilla, van pren- 
dre per la força el poder en aquell territori, tot declarant l'estat de guerra. 

Els diferents esdeveniments que s'anaven succeint arreu eren seguits 
per la major part dels veins santjustencs enmig d'una tensa expectació. El 
conflicte s'estenia ràpidament i cada cop hi havia més places sollevades. 

A quarts de cinc de la matinada del diumenge 19, van sortir de la 
caserna del Bruc les forces del regiment d'infanteria Badajoz número 13 
sota les ordres del comandant José López-Amor Jiménez. Eren tres-cents 
soldats acompanyats per vuitanta nou falangistes, precedits per un altre 
grup menor, sota les ordres del capità Enrique López Belda, i anaven cap 
al centre de Barcelona a reunir-se amb les altres forces que també s'havien 
sollevat. Militants de la CN'I-FAI, nacionalistes i d'altres organitzacions 
d'esquerres, estaven dia i nit a l'aguait dels moviments de les casernes. Els 


17. AZANA DÍAZ, Manuel: Discursos políticos. Edición de Santos Julià. Crítica, S.L. Barcelona, 2004. 
Pàg. 115. 

moviments d'aquells militars van ser vis- 
tos per un grup de santjustencs, membres 
majoritàriament de l'organització Nosa/- 
tres Solsl, integrada des del mes anterior 
dins d'Estat Català, que els estava vigi- 
lant: 

La sortida de les tropes de la caserna de 
Pedralbes a la matinada del dia 19 —diu- 
menge- en direcció al centre de Barcelona 
per proclamar l'estat de guerra, és observat 
per un grup armat situat prop dels pins d'en 
Ferrer, a la falda de la muntanya de Sant 
Pere Màrtir. És un grup addicte a Daniel 
Cardona. Des d'allí poden contemplar i sen- 
tir els tiroteigs que es produeixen pels carrers 
de la ciutat durant tot el dia i l'actuació de 
l'aviació militar republicana que sobrevola 
el nucli urbà de Barcelona. $ 

La reacció popular contra l'aixeca- 
ment va ser molt àmplia i aconseguí aixa- 
far-lo. El dia 20 per la tarda queia l'edifici 
de les Drassanes, darrer reducte en poder 
dels sollevats. La "Batalla de Barcelona" 
havia acabat. 


La destrucció 


La creu havia estat el destí de molts dels 


passeigs que feien els santjustencs. A la 
imatge, la família Cortès- Vivés i amics. 
Arxiu Històric de Sant Just Desvern, 
fons Quintana-Cortès. 


Arreu es van crear i organitzar comitès de milícies antifeixistes, en els que 
la CNT i la FAI, principals protagonistes de la victòria obtinguda, represen- 
taven una franca majoria. Els seus homes dominaven el carrer i exercien un 
poder paral-lel, sinó superior, al de les institucions de govern. 

Un dels comitès més nombrosos i alhora actius de la nostra proximitat 
era el de la Torrassa, a l'Hospitalet, al front del qual estaven elements tals com 


18. MALARET I AMIGÓ, Antoni: Les primeres dècades del segle XX. A Sant Just Desvern, un paisatge 
i una història. Ajuntament de Sant Just Desvern i Publicacions de l'Abadia de Montserrat, Barcelona, 


1987. Pàg, 499. 

Dos dels principals dirigents de la 
CNT-FAI de la Torrassa: Josep Xena (a 
dalt) i Luís Cano (a sota). 


Josep Xena i Torrent, Luís Cano Pérez i el 
seu germà José, José Zambudio Carrión i 
el seu germà Andrés, Manuel Torrentó, o 
Josep Bonet, partidaris tots ells d'implan- 
tar el comunisme llibertari i molt reticents 
a col-laborar o pactar amb qualsevol altra 
força política. 

Manuel Cruells, l'any 1937, ens ho 
descrivia així: 

La Torrassa és un lloc a part, una mena 
de república llibertària, un illot controlat úni- 
ca i exclusivament pels homes de la FA.L. No 
s'hi pot penetrar sense llur autorització. Un 
grandiós rètol diu: "Aquí sacaba Catalunya". 
El brètols bi fan la seva llei P 

L'afany revolucionari i l'anticlericalis- 
me radical d'aquest comitè foren la causa 
dels nombrosos excessos que van arribar a 
cometre durant aquelles primeres dates de 
la Guerra Civil. El mateix 19 de juliol per la 
tarda, ja cremaven a l'Hospitalet les esglésies 
de Santa Eulàlia de Mèrida, de Provençana, 
Bellvitge i Sant Ramon, i poc després també 
ho feien les esglésies parroquials de Cornellà, 
Sant Joan Despí i Sant Boi. L'endemà, dia 
20, es calava foc a l'església d'Esplugues de 
Llobregat, incendi que va poder ser sufocat 
per una part del veinat, per la qual cosa els 
incendiaris van haver de tornar l'endemà per 
tal d'acabar la seva tasca destructiva. 


Amb l'ajuda d'alguns elements locals, la matinada d'aquell dimarts 21 
de juliol va tenir lloc el primer dels tres incendis consecutius que va patir l'es- 


glésia de Sant Just Desvern. El relat que d'aquests fets farà el nou ajuntament 


santjustenc, un cop finalitzada la guerra, ens ho descriu d'aquesta manera: 
En cuanto a los incendios de edificios de este pueblo solamente pueden men- 
cionarse dos, que son el Templo Parroquial y la casa Rectoral, hechos acaecidos 


19. VILADROSA I JOSA, Octavi: Sang, Dolor, Esperança. Editorial Sírius. Barcelona, 1991. Pàg. 49. 

en la madrugada del dia 21 de julio de 1936, en cuyo dia se presentaron en esta 
localidad unas turbas de bombres procedentes de la Torrasa, que exigieron fuesen 
incendiados tales edificios, como así lo practicaron. 

Los vecinos de este pueblo, después de la liberación del mismo, que fueron 
acusados como partícipes en tales hecbos, figuran unicamente dos, que son uno 
llamado Francisco Garcia Martf", y José Ferris Talón, de los cuales el primero se le 

lado y el endo cond dio de Valencia. " 
supone fusilado y el otro sufriendo condena en un presidio de Valencia. 


À 


ed ne 


Crema de l'església parroquial el 21 de juliol de 1936. Arxiu Parroquial. 


El propi Mn. Antonino, a la declaració feta el 15 de febrer de 1943 da- 
vant del jutge municipal de Sant Just, que instruia la part que li pertocava de 
la Causa General, ens va deixar la seva versió d'aquests fets, al mateix temps 
que denunciava altres veins santjustencs per haver col-laborat, per activa o per 
passiva, amb aquella gent vinguda de la Torrassa: 


20. Francisco García Martí havia nascut al Pinós (Alacant), tenia 49 anys, estava casat i era maquinista 
de professió. Fou jutjat el 23 de març de 1939 pel procediment sumari núm. 15790, acusat de ser de la 
CNT i d'haver format part de les patrulles de control. Va ser afusellat el 23 d'abril de 1939 al Camp de 
la Bota i enterrat al Fossar de la Pedrera. Dades extretes de CORBALAN GIL, Joan: Justícia, no venjan- 
ça: els executats pel franquisme a Barcelona (1939-1952). Cossetània Edicions, 2008. Pàg. 214. 

21. Archivo Histórico Nacional. FC-CAUSA GENERAL, 1598. EXP 8. Document núm. 10/55. 

Que el dia 20 de julio de 1936 fué incendiada esta iglesia parroquial y su 
adjunta casa rectoral, incendio que con lamentable insistencia se repitió en dias 
sucesivos, basta quedar no mds del templo las paredes requemadas, y de la casa 
rectoral un montón de ruinas. Intervinieron en estos incendios, entre otros que 
ignora el testigo los individuos siguientes: Francisco García (fusilado, según rumor 
público, en abril de 1939): y un tal Ferris, vecinos de esta localidad. Intervinieron 
asimismo, prestando algún auxilio a los incendiarios: Miguel Casanovas Bosch y 
Sebastión Vivés Sala, vecinos de la presente. Presenció el primer incendio, entre 
otros, el vecino José Garafi Bonastre.- Con el incendio desaparecieron totalmente 
altares, imdgenes y ajuar restante del templo, y toda la documentación del archivo 
parroquial, del que únicamente se salvaron los libros sacramentales de bautismos y 
matrimonios, la carpeta de testamentos y el libro o libros de defunciones. Asimismo 
fué víctima totalmente del incendio de la casa rectoral, el mobiliario, ropas, libros, 
ornamentos i demós propiedad particular de su Cura Pàrroco." 

Amb la casa rectoral cremada, Mn. 
Antonino es va refugiar en un primer mo- 
ment a la torre del seu nebot Joaquim Ra- 
guer i Tenas, situada al carrer de Perpinyà 
(actual carrer de Josep Modolell). D'allà, 
i per consell de l'alcalde Daniel Cardona, 
va haver de fugir el dia 23 de matinada, 
acompanyat per Joaquim Raguer i Just Fo- 
salva, mentre els anarquistes de la Torrassa, 
amb el suport d'alguns elements locals, ca- 
laven foc a l'església per segona vegada. 
Veient que el poble era ple d'elements hos- 
tils, decidiren marxar per la muntanya. En 
tombar la darrera cantonada del poble es 


Mn. Antonino lenas. Arxiu Històric van trobar amb els santjustencs Pere Mit- 
de Sant fust Desvern. Fons Quintana- 


Cortès. 


jans i Josep Cervera, que anaven armats 
amb fusells i que, havent-los reconegut, els 
van deixar marxar. 


22. Archivo Histórico Nacional. FC-CAUSA GENERAL, 1598. EXP. 8. Document núm. 47/55, punt 
primer. 

23. Els detalls d'aquesta fugida i dels dies que la van precedir els podem trobar àmpliament descrits 
a RAGUER I SUNER, Hilari: Mn. Antont Tenas i Alibés (1881-1953). A Miscel.lània d'Estudis Sant- 
justencs núm. 5. Patronat de Cultura, Esports i Joventut i Centre d'Estudis Santjustencs. Sant Just 
Desvern, 1993. PP. 105-106. 

Mn. Antonino Tenas, a la declaració abans referida, descriu així l'encon- 
tre, tot ampliant detalls: 

Que fué detenido a la madrugada del dia 23 de julio, cuando destruido 
por el incendio revolucionario su templo y casa rectoral, salía de este pueblo, por 
una pareja de jóvenes armados de fusil, llamados Pedro Mitjans y José Cervera, 
actualmente fallecidos, a los que se agregó un tal Ramón Ros Colominas, vecino 
de este pueblo, que, al dejar aquella pareja armada libre al declarante, le apuntó 
por la espalda el fusil, arma que fué desviada por otro individuo que se agregó a 
los referidos jóvenes." 

Segons Raguer, els fugitius van anar per la pujada del camí de la Creu 
del Pedró, en direcció a Vallvidrera. Tot pujant veia la resplendor vermellosa del 
segon incendi de l'església. 7 Així doncs, van passar pel costat de la creu, que 
en aquells moments, possiblement, encara es mantenia dreta al seu lloc. Poc 
després, també cauria com va passar amb tots els demés símbols religiosos 
públicament visibles. L'aterrament de la Creu del Pedró va tenir lloc immedi- 
atament després d'aquest segon incendi del temple parroquial, o, com a molt 
tard, coincidint amb la tercera i definitiva crema de l'església. 

La creu fou totalment esbocinada. Mn. Antonino ens ho confirma quan 
compara el seu destí amb el de la Creu de Terme del Raval, destruida l'any 
1868. 

També aquesta Creu fou aterrada pels revolucionaris del juliol del 1936, que 
seguint la trista herència destructora dels seus avantpassats, van esmicolar-la.s 

Les restes del monument fet a trossos van quedar en aquell lloc escampa- 
des per terra durant tot el temps que va durar el conflicte bèl-lic i van acabar 
perdent-se, llevat de la base de la creu. Aquesta, un cop acabada la guerra, fou 
recollida per un grup d'escolans entre els que estava Jaume Bosch Andreu i 
lliurada a Mn. Antonino, el qual li va trobar a la pedra una nova aplicació que 
li permetria continuar exercint la seva anterior funció en un lloc nou, tal com 
més endavant podrem veure. 


24. Archivo Histórico Nacional. FC-CAUSA GENERAL, 1598. EXP. 8. Document núm. 47/55, punt 
segon. 

25. RAGUER I SUNER, Hilari: Mn. Antont Tenas... Op. Cit., Pàg. 105. 

26. TENAS I ALIBÉS, Mn. Antonino: Notes històriques... Op. Cit., Pàg. 199. 

La reconstrucció 


EN SAN JUSTO DESVERN 


Solemne inauguración de 
la iglesia reconsiruida 


Se nelebraroit también otros 
brillantag actog qonmemorativos 
La iglesia parroquial de San Justo 
Desvern, úevastada Como tanias otes 
po la furia marxista, ha sido una de 
has primeras de ia provincia en quedar 
totalmente reconstrulóa, y con tal mo- 
tivo se celebraron el domíngo en aque- 
Un población solemnes fieslas de ca 
ràccer religioso y paitíótico, a los que 
se SUMÓ el vecindario, que engd- 
jlanò baicones y edificiós con ios colo- 


res nacionales, L 
La Sesta religiosa 

El Ofitio de inauguración fué cele- 
brado por el secrelario canciller del 
Obispado, doctor Urrí, asistiendo dè 
medis vontilidal el ubisno titular de 
Amazonas, ihistrisima doctor don Pe- 
derico Costa. 

En los baneos inmediatos al presbl- 
ierio ocuparon puestcs las siguientes 
autoridades representaciones: don 
Enrique Meilado, serretarió genoral 
del Gobierno Civil, por a) excelentí- 
simo 3enoòr cobernador de là provin. 
cia, el comandamte don Armando Sún- 
chez Fuensants, por dl general gober- 
nador milizar, los jeíes de las Coman- 
danciss militares de Hospitaiet y Smn 
Felju de Llobregal. comandantes seno- 
res José Esteban Vaidés y Javier Sa- 
las: slealde de la locanidad don Pedro 
Padrosa, con Jos ieniemtes de alcalde 
don Francisto Gaig y den Justo Fo- 
salha, el els local de Falange Espa- 
nola Tradicionalistu y de las J.O.N-S,, 
camarada José Bulli, al Tector dei Se- 
minario, doctor don Victor Lores, la 
junta reconstructora del templo,: pre. 
sidida. por el reverendo pérroco don 
Antonio Tenes 8 imtegrada por dis: 
tinguidus dumus y ceballeros: 108 pa 
drinos de lus rampanas yY otres repre 
sentactonas. 

Otras sotemnidades 

Seguidameste, el obispo de Amazo- 
nas efertuó la bondición de cmatro 
nuevas campanas, donadas por el pre- 
dado de la Diócesis, aciitando de pa- 
drincs los consortes don Gaspar Mo- 
dolelt y dona Gertridia Hluch, don 
Francisco Sans y dota Paquita Bada: 
don Jaime Melchor y dofia. Teresa 
Vergés, V. don José Dalmau y dona 
Drientes Ballart. 

Semidfamente, en uno de 108 muros 
de Ja txlesia, fué deseubleria una 14. 
pia con los nombres de los vecinos 
de la loralidad eaidos por Dios y por 
Espona, terminando € aeto con Ja in- 
ternretación de los htinmos Nacional 
y del Movimiento. Los crítos de ritual 
treron unànimemente sonmtesados. 
Por la tarde se celebró una prore- 
sión eucarietica en noción de gracias, 
que recorrió las prineipejes calles de 
ia polèación. que estaban ongslana- 
dns e iiminsdas con profusión. 


Crònica de la inauguració del tem- 


ple. La Vanguardia Espatiola del 5 


de Març de 1940. Pàg. 7. 

Sant Just va ser ocupat per les tropes fran- 
quistes a mitja tarda del 25 de gener de 1939, 
i la guerra finalitzava l'1 d'abril. Havia durat 
gairebé tres anys, causant dolorosos estralls 
entre els fills de la població: més de quaran- 
ta morts en campanya, als quals caldrà afegir 
els que tornaren ferits o malalts, així com els 
més de vint-i-cinc santjustencs que, acabada 
la conflagració, van haver de patir en diver- 
sos graus les conseqiiències de la repressió del 
bàndol vencedor. 

Amb la victòria del bàndol feixista s'ins- 
taurava a tot l'Estat un nou ordre polític de 
caire totalitari, i a l'Església Catòlica li era res- 
tituit, i fins i tot incrementat, l'estatus privile- 
giat que durant l'etapa anterior li havia estat 
arrabassat. 

Mn. Antonino, que havia passat la guerra 
amagat de primer a la torre Modolell (de la Ri- 
erada) i després, la major part del temps, a casa 
de les seves germanes, en un pis del número 
530 de la barcelonina Gran Via de les Corts 
Catalanes, va tornar tot seguit a Sant Just, i el 
diumenge 29 de gener de 1939, tot just quatre 
dies després de l'entrada de les tropes franquis- 
tes, ja celebrava una primera missa en el poble. 
Atès el mal estat de l'església parroquial, aque- 
lla missa i la seguent, oficiada el 5 de febrer, 
van tenir lloc a la capella de Can Modolell. 

Mogut per l'afany de refer el que havia 
estat destruit, Mn. Antonino aconseguí que el 
dia 2 d'abril es constituís una junta de recons- 
trucció, i el dia 9 d'aquell mateix mes adreça- 
va una al-locució als santjustencs que duia per 
títol "Una lmosna por Dios", en la que, entre 
d'altres coses deia: 

Dios ha querido —El sea loado— que llegara, por fin, la hora de la paz, y con 
ella la de la restauración de tan vasta y espantosa ruina. 

Renunciando a otros cargos, tal vez mós cómodos y bonoríficos —no decimos 
ya lucrativos—, a vosotros bemos vuelto, y hemos empezado nuevamente el trabajo, 
semejantes a la abeja, que con renovado ardor emprende la reconstrucción de su col- 
mena poco después que manos impías se la habían destruído, robàndole la miel. 

Pero el desastre es tan extenso, la ruina tan enorme, que no bastan, ni de 
mucbo, nuestras solas fuerzas, por grande que sea nuestra buena voluntad, aunque 
no sea mds que para reparar lo que todavía es reparable. Necesitamos de vuestra 
ayuda y auxilio, que en una u otra forma todos podeis prestarnos, con vuestra li- 
mosna en metàlico o en especie, y més aún con vuestra aportación personal. 

En 

A los que aquí babeis nacido y a los que aquí vivís, a los que en esta población 
teneis propiedad o industria, a los que nos bonrais viniendo a pasar los veranos 
entre nosotros, a todos llamamos, a todos aguardamos. 

Es 

Pongamos nuestro esfuerzo a la altura de nuestro deseo y de nuestro deber, 
para lograr que dentro de poco podamos grabar, en el frontispicio de nuestro tem- 
plo parroquial, esta inscripción: semejante a otra muy conocida: Lucidior surgo, 
ad nibilum Marte redacta, "destruído por la guerra, brillo abora con mayor res- 
plandor . 

Tal es la esperanza, el anbelo, la ilusión, y si quereis, el suefio de vuestro 
Púrroco, 

Antonino Tenas, Pbro. 7 

No obstant el valor de l'ajut popular, el fort del finançament d'aquells 
treballs de reconstrucció procedia d'altres fonts, tal com el propi rector ens 
aclareix: 

El Govern I...) va concedir, el mes de març del 1943, una crescuda subvenció 
que, completant les que havien anteriorment acordat el Bisbat i el nostre Ajunta- 
ment, i ajudant així els donatius dels particulars, fets en la forma i manera que 
més els va plaure i els fou més adient o possible, han contribuit generosament a 
aquest conjunt de reconstruccions de la nostra església i rectoria. $ 

Les obres de reconstrucció del temple parroquial van començar tot se- 
guit, però atesa la seva magnitud, aquells treballs arribarien a durar fins a cinc 


27. TENAS I ALIBÉS, Mn. Antonino: Post Nubila... Documentos para una pàgina de nuestra historia. 
Fidel Rodríguez. Barcelona, 1944. PP. 4-5. 
28. TENAS I ALIBÉS, Mn. Antonino: Notes històriques... Op. Cit., PP. 100-101. 

anys, i es van anar completant per etapes. El 3 de març de 1940 es va realitzar 
una primera cerimònia en la qual es va inaugurar el temple i es van beneir les 
noves campanes, i finalment, el 14 de maig de 1944, va tenir lloc la solemne 
consagració del temple parroquial recentment reconstruit. La cerimònia litúr- 
gica per la consagració del temple va estar revestida d'una gran solemnitat, va 
durar cinc hores i va ser oficiada pel bisbe de Barcelona Gregorio Modrego 
Casaus, assistit per un nombrós seguici de sacerdots. 

Paral-lelament als treballs que s'estaven efectuant a l'església parroquial, 
es va dur a terme la reconstrucció dels altres monuments de significació religi- 
osa que també havien estat destruits durant aquell convuls període passat. 

Un dels primers que es van refer fou la Creu del Pedró. No tindria tanta 
sort la imatge del Sagrat Cor, també feta malbé el juliol de 1936, i que va 
haver d'esperar fins l'any 1945 per veures novament reconstruida, aquest cop 
amb una obra de l'escultor Xavier Modolell, All del que havia estat promotor 
d'aquella urbanització. 


L'alcalde Miquel Gazulla, el governador civil Antonio EF Correa Veglison, el bisbe 
Gregorio Modrego i Mn. Antonino Tenas el dia de la solemne consagració de l'església 
parroquial. La Vanguardia Espafiola del 16 de maig de 1944. Pàg. I. 

La nova creu 


Aquella nova creu, la mateixa que 
encara avui podem admirar, ja no era 
de pedra com ho havia estat la primera, 
sinó que es va fer de ferro. Segons una 
infundada llegenda urbana que llavors 
va circular, es deia que els materials em- 
prats en la seva construcció procedien 
del desballestament d'un vaixell rus re- 
fotat, el qual, durant la passada con- 
tesa, havia estat enfonsat en el port de 
Barcelona per l'aviació nacional. P 

El cost que va suposar erigir aque- 
lla nova creu va ser pràcticament nul ja 
que tant el material emprat com el cost 
de la seva construcció van ser un obse- 
qui de l'industrial que la va realitzar. 

El seu forjat es va fer en els tallers de 


l'empresa Forjas Antonio Trullén, una peti- 
ta indústria local de foneria metal-lúrgica 
propietat d'Antoni Trullén Lozano, que 
estava situada a la sortida del poble, en el 
número 3 del camí de Sant Joan (actual- 
ment, lateral de l'Avinguda del Baix Llobregat, a partir del final del carrer de la 
Forja"). D'aquesta indústria, que durant el conflicte bèl-lic llavors recentment 
acabat havia funcionat com a indústria de guerra, Antoni Malaret ens diu: 

Va ser controlada i posteriorment col.lectivitzada, amb assistència del mateix 
amo i dels fills, i amb participació sindical de la CNT i de la UGT: Aquesta indiís- 
tria treballava en la confecció de projectils destinats a l'artilleria republicanas: 


La nova Creu del Pedró. Arxiu Històric de 
Sant Just Desvern. Fons Quintana-Cortès. 


29. Per "nacional" cal entendre, en aquest cas, els avions italians de l'Avíazione legionaria delle Baleari 
amb base a l'illa de Mallorca, que havien donat suport durant tota la guerra a les tropes rebels del 
general Franco. 

30. Aquest carrer duu precisament tal nom pel fet d'haver estat situada en aquell indret la forja 
d'Antoni Trullén. 

31. MALARET I AMIGÓ, Antoni: Sant Just Desvern. Notes sobre les col.lectivitzacions. A Col 
lectivitzacions al Baix Llobregat (1936-1939) Centre d'Estudis Comarcals del Baix Llobregat i Publi- 
cacions de l'Abadia de Montserrat. Barcelona, 1989. Pàg. 432, també publicat a Miscel-lània d'Estudis 
Santjustencs núm. 2. Centre d'Estudis Santjustencs. Sant Just Desvern, 1990. Pàg. 87. 

—La parrogyuia de San Justo Desvern ce- El nou monument 
lebrarà mafiaana domingo solemnes cultos l f 
con motivo dée 13, reposición de la cruz de és va voler que tos em- 
término en ell Cim del Padró, en el mismo plaçat en el mateix lloc 
lugar Gonde .estuvo la. que derribaron los i i . 
revolucionarioos, Serà bendecida a las siete on havia estat l'anteri- 


de Da tanda mor Un rebrem GR ESE los aquell indrerlavors 
rà la Exposieción escolar del Grupo parro- ).— encara solitari en el que 
a dia encara quedaven alguns 
Notícia de la reposició de la Creu del Pedró, publicada a La — testimonis del que ha- 
Vanguardia Espatiola del 13 de juliol de 1940, pàg. 3. via estat l'anterior creu, 

tals com el Pedró origi- 
nari i algunes de les pedres que havien conformat el basament. 

Es va decidir que la inauguració tindria lloc el diumenge dia 14 de juliol 
de 1940. Aquell dia, es va celebrar pel matí una missa solemne, i per la tarda, 
un representant del Bisbat va procedir a beneir la creu, tal com prèviament ho 
havia estat anunciant la premsa diària: 

La parroquia de San Justo Desvern celebrarà mafiana domingo solemnes 
cultos con motivo de la reposición de la cruz de término en el Cim del Padró, en el 
mismo lugar donde estuvo la que derribaron los revolucionarios. Serà bendecida a 
las siete de la tarde por un representante del excelentísimo sefior obispo. A medio- 
día se abrirà la exposición escolar del Grupo parroquial Escuelas Nuria X 

El monument que s'acabava d'inaugurar constava d'un pedestal format 
per tres graons de pedra de planta rectangular, els dos primers d'unes alçades 
aproximades de 40 i 70 cm. respectivament, mentre que la del el tercer era 
només de 13 cm. El segon graó presentava en una de les seves cares una ma- 
tussera inscripció en la que es podia llegir "1940", data d'erecció del monu- 
ment. A continuació es trobava la creu, feta totalment de ferro forjat, el fust 
de la qual estava format per un passamà massís de secció quadrada, amb altres 
quatre passamans de secció en mitja canya aplicats a cada una de les seves ca- 
res, estant units tots cinc elements mitjançant dos cèrcols amb ornamentació 
foral. Tant a la part inferior com a la superior del fust, sengles grups de quatre 
volutes de dues i tres puntes aplicades al fust acomplien respectivament els 
papers de base i de capitell. Aquest darrer era culminat per un disc damunt 
del qual estava emplaçada la creu, monotubular, amb les puntes rematades i 
ornamentada amb una filigrana formada per diversos aplics entre els que pre- 
dominaven les volutes. Pel que fa a la part metàl-lica del monument, les seves 
dimensions eren: 


32. La Vanguardia Espafiola, del 13 de juliol de 1940. Pàg. 3. 

Alçada del fust (comptant base i capitell) 2,05 m. 
Alçada de la creu pròpiament dita 1,25 m, 
Envergadura 1,00 m. 


Acomplert el desig inicial de restaurar el que havia estat destruit per un 
determinat sector dels elements integrants del bàndol que havia perdut la 
guerra, la creu va quedar allà, presidint aquell solitari turonet que dominava 
el poble. Ja no es va tornar a beneir el terme des d'aquell lloc, principal raó 
de ser de la primera de les creus allà erigides, la que estava gravada al Pedró 
originari, sinó que la tradicional benedicció del terme va passar a fer-se des de 
la mateixa porta del temple parroquial: 

Ara lany de 1947), aquella benedicció es fa, en la forma determinada pel 
Ritual del bisbat, des de la placeta de l'església, sense renunciar per això a resta- 
blir-la, com era abans, quan arribi l'hora oportuna de fer-ho. Y 


La Santa Missió de 1943 


L'any 1943 va tenir lloc ame 
a Sant Just una Santa Missió, 2 
la primera que es va fer d'ençà 
que es va acabar la guerra. 

Recordant que l'origen i 


PARROQUIA DE 
SAN JUSTO DESVERN 


SANTA 
MISION 


QUE SE CALEBRARA 
DUBANTE LOS MAR 
29-34 DE OCTUBRE 


motiu d'haver aixecat en el seu 
moment la Creu del Pedró era 


per commemorar l'altra missió, 
la de l'any 1919 que havia tin- 
gut lloc en aquest poble, i els 
vots que en aquella ocasió havi- 


17 - Fulletó que anunciava la Santa Missió de 1943. 


en fet els santjustencs, semblava Colilteció pamiculer 


que el protagonisme d'aquell 
monument estaria assegurat. 

Però la cosa no va passar d'aquí. Tot i que la seva imatge fou utilitzada en 
els opuscles que convocaven a aquesta nova missió, el seu desenvolupament 
no va passar de ser una sèrie de sermons apocalíptics convencionals, a l'ús dels 
que s'acostumaven a fer per tot arreu en aquell temps, i possiblement també 
alguna curta processó fins la creu, a l'estil de les que ja es venien fent. 


33. TENAS I ALIBÉS, Mn. Antonino: Notes històriques... Op. Cit., Pàg. 193. 

Passada aquesta Santa Missió, la nova Creu del Pedró va tornar a ser el 
que havia estat la seva predecessora de pedra durant la major part de la seva 
breu existència: un dels llocs preferits dels santjustencs per a fer petites passe- 
jades fins al seu emplaçament, especialment per les tardes. 


Comença la progressiva urbanització del Pedró 


A poc a poc, el poble anava aixecant cap, tot i les penúries imposades per 
la duresa d'una llarga postguerra en el sí d'una Europa en la qual tot just fina- 
litzava a l'any 1945 la conflagració més gran coneguda, i s'obria pas un titànic 
procés reconstructiu que s'acabaria donant fins i tot a nivell supracontinental. 

A nivell local, una de les conseqiiències més clares d'aquesta puixança, 
inicialment lenta però progressiva, va ser el creixement urbanístic, la mani- 
festació més espectacular del qual va ser la construcció, coincidint amb el 
començament de la dècada dels cinquanta, de la barriada dels Pisos. 

Amb la construcció dels Pisos ens trobem en què la població de Sant Just 
pateix de cop la variació demogràfica més forta enregistrada fins llavors al llarg 
de la seva història: Si l'any 1950 (abans de la construcció dels Pisos) la població 
santjustenca de dret eren 2.921 habitants, ens trobem que l'any 1952 (quan es 
començaven a ocupar els tres blocs originals del carrer de la Creu, tot i no estar 
encara acabats), els habitants de Sant Just ja eren 3. 120, i ja l'any 1955 (amb els 
pisos Gazulla i Malaret edificats i ocupats) la població santjustenca ba passat a ser 
de 4.572 habitants. 

En cinc anys la població d'aquest poble ha sofert un increment del 56,52 96, 
constituint els habitants dels Pisos la immensa majoria d'aquests nous santjustencss" 

Aquest creixement demogràfic i alhora urbanístic va anar afectant, de 
mica en mica i en major o menor grau, altres indrets de la població, que com 
el Pedró també es van veure afectats, tot i que la urbanització d'aquest darrer 
sector no va ser ni de bon tros tan ràpida, espectacular i agressiva com ho van 
ser d'altres tals com la ja descrita de la barriada dels Pisos o la que posterior- 
ment conformaria el Barri Sud. 


34. OCHOA I GONZALEZ, Juli: Els Pisos (1952-1975). Una toponímia paral lela. A Miscellània d'Es- 
tudis Santjustencs núm. 12. Edicions a petició, SL. Girona, 2004. PP. 108-109. Dades extretes a partir 
dels resums del padró corresponents als anys 1950, 1952 i 1955 que es conserven a l'Arxiu Històric de 
Sant Just Desvern. 

Cap a mitjans de la dècada dels cinquanta, es va començar a pensar en 
urbanitzar la zona del Pedró. En un principi va ser la part situada a l'esquerra 
del camí (banda on estava emplaçada la creu) que va deixar de ser qualificada 
com a rústega per a passar a ser urbana. 


long login 
de 
den vurdte Cervera 


Detall d'un plànol de l'any 1935 amb correccions fetes el 1955. En aquest es pot apreciar com el 
creixement urbanístic previst bavia d'arribar fins l'emplaçament de la Creu del Pedró. Ajuntament 
de Sant Just Desvern. 


Aquesta primera reestructuració es pot veure clarament en el plànol que 
s'acompanya. En ell, sobre la base del plànol del Polígon 4 del cadastre de rús- 
tega de l'any 1935 apareixen diverses correccions fetes l'any 1955 en les que ja 
es veuen esbossades algunes de les parcel-les del terreny edificable. 

El primer pas conduent a possibilitar que s'urbanitzés com calia aquell 
sector va consistir necessàriament en transformar aquell estret camí que passa- 
va pel costat de la creu en un vial mitjanament transitable. A l'hora de fer-ho 
es va constatar que l'espai situat a la dreta de la creu, per on des de sempre 
havia passat el camí, resultava insuficient en estar acotada la seva amplada pel 
pendent atalussat de la muntanya, per la qual cosa es va optar per fer passar el 
nou vial per l'altre cantó del monument, quedant, per tant, la creu a la seva 
dreta. Obert ja el nou camí, les restes del vell, al seu pas per aquell sector, van 
acabar desapareixent de tal manera que podia semblar (i així ho pensa encara 
molta gent), que la creu de pedra i la de ferro havien estat plantades en un 
mateix indret, però a diferents costats del camí. 

Llevat d'aquest aparent moviment del monument, una altra de les conse- 
qiiències que aquestes obres van tenir sobre la Creu del Pedró va ser la pèrdua 
del pedró originari i de les pedres escampades, restes del basament de l'ante- 
rior creu, els quals foren pràcticament colgats per les terres remogudes. Pel 
que es pot veure en algunes de les fotografies preses en aquell temps, encara 
aflorava en el terra una part d'alguna d'aquelles pedres, potser del propi Pedró. 
Temps després, ja no s'hi podia veure res. 

El 
La 
DES Ti put 


Obertura del nou camí (futur carrer de la Creu del Pedró) per l'altre costat del monument. Arxiu 
Històric de Sant Just Desvern. Fons Quintana-Cortès. 


La memorable ballada de sardanes 


Quan van finalitzar els treballs d'explanació tot just abans descrits, al 
voltant de la creu va quedar un magnífic terreny pla que ocupava tot el cim 
del turonet del Pedró, en el que ja s'havien començat a tancar diverses parcel- 
les i ja hi havia alguna casa edificada, i des d'on s'albirava, al fons, el llavors 
incipient procés urbanístic de la Miranda. 

L'entorn de la creu era en aquell moment l'escenari idoni per a realitzar 
en aquell indret un aplec o qualsevol altre tipus d'acte a l'aire lliure en el que 
hi pogués participar molta gent, i el santjustenc Grup Sardanista Juli Garreta 
va tenir l'encert d'organitzar-hi l'any 1955 una ballada de sardanes, l'èxit de 
participació de la qual encara avui es recorda. 

L'estudiós de la sardana Antoni Fuentes ens descriu així aquella memo- 
rable ballada: 

En la petita història del sardanisme santjustenc també deixà una petjada 
considerable la ballada que es va fer aquell mateix any a tocar de la Creu del Pa- 
dró. Algunes de les persones assistents amb qui n'he parlat, la recorden com un acte 
gairebé mític, fins i tot n'hi ha que l'anomenen l'aplec de la Creu del Padró. 

de l'any 1955. Arxiu Històric de Sant Just Desvern. Fons Quintana- Cortès. 


Provant de fer una cosa diferent, el diumenge 10 de juliol de 1955, el Grup 
Sardanista Juli Garreta va organitzar la ballada "en aquest lloc tan típic, puix és un 
dels bells paratges del nostre ja antic poble", segons consta en el programa de l'acte. 


(dl, 
El Gray Sartannia JUU GARRETA 


ha darremm sé lhaat ama 

Aina de Senleser 

vn aun Hnt ha nós mia aa ar 

des hall mesige del ven A 


etir pabli 
Gala LA PRISCIC AL UE LLAMEAT 


vel unit de lorea da Esglèsia: ro he 
odera ama Fra a ps E6) I) à 
ls CREU DEL PADRÓ: 
6. 
Aqueits meu que de de fon làm la 
h has dal Hora i horeta l Pet 4 ber 
ad 4 des je del 1340, Ag 
mmbrrtzant Le qm N havia de pedre A 
que va amenbi samén i hampals 
DE Da 2 de hot dal 1919, 2 
LOMPRE seg it PR ANGEL A dm 
Mamet de Pariareia 
LA ME LES CRENE Fedra 
Xa seny pesfineda 5 onfurocada A MALLA DE LES ERENES 
4 mb meluimet del sa a 
Creu del Padró (mim NI / Man 
A LA PLAÇA OT GRA Les 
El Gra imtia a ets ah mmbaaiira 
eva 4 de fora 1 ó taló EL q DE PEUREX Cate 
ds den tn ve ms Pe 
a ten P dl Bo ds 3 PPA re era 
Lo, gdessa i an LES NOIES DE LA TORRASA Vistes Tor 
a tat mm quedarem ma bal mt 


Programa de la ballada de sardanes celebrada a la Creu del Pedró el 
dia 10 de juliol de 1955. Arxiu Històric de Sant Just Desvern. 
Fons Quintana-Cortès. 


65 


Juli Ochoa i Gonzdlez 


A les sis de la tarda la cobla Principal del Llobregat va començar la inter- 
pretació d'un programa de sardanes força atractiu per als balladors i, tant aquests 
com un nombre considerable de veins, van assistir a l'acte, segons mostren les tres 
fotografies segiients amb vistes parcials de la ballada X 

A títol anecdòtic, cal fer esment que la sisena peça que va interpretar la 
cobla, i que va cloure aquell acte, va ser la bonica sardana composada l'any 
1945, amb lletra d'Albert Zaragoza i música de Jaume Ventura i Tort, que 
duia el títol de "Les Noies de la Torrassa", com si d'aquesta manera es volgués 
fer passar a l'oblit el trist protagonisme que la gent de la Torrassa havia tingut 
en aquest mateix lloc dinou anys abans. 


Els Rarts, amb la Creu del Pedró com a teló de fons 


A poc a poc, el procés d'urbanització del Pedró havia anat progressant, 
com també ho havia anat fent la resta del poble durant el temps d'actuació 
dels consistoris presidits pels alcaldes Surroca i Sànchez, de tal manera que a 
la fi del règim del general Franco ens trobem que ja estava pràcticament edifi- 
cada la part esquerra del vial i que aquest, ja asfaltat i dotat de voravies, havia 
passat a ser el carrer de la Creu del Pedró. 

L'any 1976, alguns elements del llavors encara jove Agrupament Escolta 
Martin Luther Ring engegaven el que ha esdevingut un dels més destacats 
elements característics del nostre poble. Van començar a construir-se uns ve- 
hicles casolans muntats sobre coixinets, als que van batejar amb el nom de 
Rarts", i amb els que van començar a baixar pel carrer Freixes. Ben aviat el 
circuit de baixada dels arts va quedar establert des del carrer de la Creu del 
Pedró, on se situava la sortida —una mica més amunt del lloc on estava situada 
la creu—, fins al tram inferior del carrer Freixes, on aquest finalitza en arribar 
al carrer Bonavista. 

El propi Club Rarts de Coixinets resumeix així els seus orígens i trajec- 
tòria: 

Les curses de arts de coixinets van néixer l'any 1976, quan un grup de nois 
i noies de l'Agrupament Escolta Martin Lutber Ring de Sant Just Desvern van 
decidir crear un nou joc per divertir-se. 


35. FUENTES I NÚNEZ, Antoni: Sant Just Desvern i la Sardana, 1917-2010. A Miscel-lània d'Estudis 
Santjustencs núm. 16. Ajuntament de Sant Just Desvern i Centre d'Estudis Santjustencs. Sant Just 
Desvern, 2011. PP, 50-52. 

Aquesta colla de Linia de — Zona de 
joves va començar a sortida verificacions 
construir uns vehicles Primer ———— ET E 


revolt : 
Creu del Pedró 


artesanals molt senzillhs, 
amb 4 travessers i 4 
coixinets, amb els quals 
baixaven pel carrer 
Freixes, amb una pen- 
dent del 7, 4896. Aquest 
era l'indret perfecte per 
practicar el primer des- 
cens de la història de les 
curses de Barts de coixi- 


nets. Es llançaven pel 
pen dent, descobrint la La Creu del Pedró en el circuit de les curses de Parts. Anotació de 


l'autor sobre un croquis elaborat pel Club Rarts de Coixinets. 


Informació 


/ Segon 
i revolt 
Zona de 
frenada 


Línia 
d'arribada 


sensació de la velocitat. 
Les primeres cur- 
ses van començar com un joc, amb la participació de pocs arts. Es va ampliar el 
circuit amb el carrer de la Creu del Pedró. Alesbores, ja sintuia que es tractava 
d'una activitat que guanyaria molts simpatitzants, ja que era un esport molt di- 
vertit, participatiu i creatiu, per al qual no es necessitava una despesa econòmica 
important. La primera competició es va celebrar la tardor de 1977, organitzada 
en col.laboració amb alguns pares de l'Agrupament. Hi van prendre part 8 harts. 
L'any segiient ja en van ser 24, i es van incloure les primeres mesures de segure- 
tat (4 pneumàtics). La tercera edició ja va tenir una participació de 61 vebicles. 
Vist l'èxit i el ressò que ja tenia entre els habitants del municipi i amb vista 
a dur a terme una organització acurada i planificada de la cursa, l'any 1983 es 
va crear una comissió organitzadora independent, de la qual formaven part una 
vintena de persones. D'aleshores ençà, aquesta comissió és l'encarregada dels pre- 
paratius de la cursa £ 
Des d'aquella primera cursa oficial del ja un tant llunyà any 1977, es porten 
realitzades trenta-cinc edicions d'aquest ja tradicional esdeveniment que constitu- 
eix un tret d'identitat dels santjustencs. Són, per tant, 35 anys de curses de farts 
tenint sempre com a teló de fons la Creu del Pedró, llevat de les quatre darreres que 
s'han fet, en les quals la creu ja no era al seu lloc de sempre, tal com més endavant 
podrem veure. 


36. http://vvvve.hartsdecoixinets.org/historia-dels-htarts/ (lectura del 10 de juny de 2011). 

Una primera restauració 


L'estiu de l'any 1990 s'acom- 
pliren cinquanta anys de la nova 
Creu del Pedró, efemèride que 
va passar totalment inadvertida. 
Potser l'única que ho va recordar 
va ser la pròpia creu: cinquanta 
anys de permanència i palplanta- 
da a l'intempèrie no havien pas- 
sat endebades, i el tribut que li 
havia tocat pagar per tal motiu 
havia estat el seu propi i progres- 
siu deteriorament. 

Tot i que a primer cop d'ull 
encara feia una certa patxoca, si 
es mirava de prop s'hi podia ob- 
servar com el rovell començava a 
aflorar per sota de l'escrostonada 
capa de mini i, fins i tot, s'havia 
arribat a perdre algun dels seus 
elements decoratius. 


Ramon pam al costat de la Creu del Dia en Dos veins santjustencs, 
la que són evidents alguns senyals de degradació. Ra FE ie Deges tall 
Fotografia de Pere Brull. mon vontanals 1 Lerc Drul, 


havent detectat el procés de de- 
gradació que patia el monument, van instar l'ajuntament a que fes com més 
aviat millor algun tipus d'intervenció al respecte. La seva gestió tingué un bon 
resultat, tal com ens ho explica el propi Pere Brull: 

En el mes de maig de 1994 es preparaven els actes de celebració del 50è 
aniversari de la benedicció de la nostra església i havíem observat (en Ramon 
Fontanals em va fer partícip) cert deteriorament de la Creu del Pedró, aquella tan 
bonica que tenim al cim del Pedró, sobre el Putxet. 

Els serveis tècnics municipals, amb bona diligència, emprengueren la tasca de re- 
cuperar les anelles malmeses, al seu pintat i a l'arranjament dels jardins del voltant. 

Evidentment, estàvem a Sant Just 7 


37. BRULL I ANGELA, Pere: Barrejo la meva història amb Sant fust. Ed. l'autor. Sant Just Desvern, 
2001. PP. 365-366. 

La Creu, gairebé emparedada 


Durant tot aquest temps, el creixement urbanístic del sector, tot i ser de 
baixa densitat i dominat per cases unifamiliars, seguia imparable. 


s UA 
seo de la Creu del Padro 


Detall del projecte urbanístic aprovat l'any 1972 que no es va arribar a realitzar. Departament de 
Política Territorial i Obres Públiques, Registre de planejament urbanístic de Catalunya. 


El 20 de novembre de 1972 la "Comisión de Urbanismo y Servicios 
Comunes de Barcelona y otros municipios" va aprovar la modificació del 
pla parcial del nucli antic de Sant Just, sector Creu del Padró. Aquest pla 
contemplava respectar les dues cases ja construides al passeig de la Creu del 
Pedró junt a la seva confluència amb el carrer Freixes (cases núm. 2 i 4), el 
manteniment de la creu en el seu lloc original, i que a partir de la creu no es 
construís més en aquell cantó del passeig, el qual passaria a ser més ample i 
hauria d'albergar una zona esportiva fins al carrer de Tramuntana i després 
d'aquest, una zona enjardinada fins al carrer del Canigó. Aquest projecte no 
va prosperar i es va continuar edificant a l'altre cantó del carrer, en el sector 
comprès entre els carrers Tramuntana i Freixes, de tal manera que les diverses 
parcel-les van arribar fins al mateix emplaçament de la creu i talment semblava 
que acabarien fagocitant-la. 


38. Registre de Planejament Urbanístic de Catalunya. Expedient 1972/000615/B. 

És d'agrair, però, que la fin- 
ca del número 6-8 del carrer de 
la Creu del Pedró, el terreny de 
la qual envoltava el punt on es- 
tava situada la creu, renunciés a 
l'ús d'una part d'aquella propie- 
tat i que la tanca que l'encerclava 
presentés, vist des del carrer, un 
petit entrant en el que es man- 
tenia la creu en el seu emplaça- 
ment original. Aquell racó es va 
arribar a guarnir amb uns xiprers 
i es va col.locar a la paret una 
placa metàl.lica explicativa amb 
la segient llegenda: 


CREU DEL PEDRÓ 
Aquesta creu de ferro forjat 
va ser inaugurada i beneida el dia 
La Creu del Pedró, gairebé engolida per la tanca. — 14 de juliol de 1940. En aquest 
Fotografia de Jordi Cunties. lloc la Parròquia dels sants Just i 
Pastor hi havia emplaçat una creu 
de pedra el 2 de febrer de 1919, en record de la Missió de Penitència, que va ser 
destruida el juliol de 1936. 


Relegada a l'ostracisme 


Amb tot el seu voltant urbanitzat, només quedava al turó del Pedró l'es- 
planada del seu cim: una peça de terra sensiblement triangular, limitada pels 
carrers de la Creu del Pedró, de Tramuntana i del Canigó, consistent en una 
clariana de llicorella esmicolada i sense pràcticament vegetació. Durant al- 
guns anys havia estat feta servir per a muntar-hi el castell de focs de la Festa 
Major, fins que les mesures de seguretat van desaconsellar seguir utilitzant tal 
emplaçament. 

Aquella esplanada es va mantenir desaprofitada durant bastants anys fins 
que un nou projecte urbanístic, encertat en gran manera, va modificar com- 
pletament tot l'indret. El 28 de setembre de l'any 2007 Josep Perpinyà, alcal- 

de de Sant Just, i Jaume Vendrell, gerent de la Mancomunitat de Municipis de 
l'Àrea Metropolitana de Barcelona, enmig d'una gran festa infantil en la que 
van participar els alumnes de l'escola Canigó i nombrosos veins del munici- 
pi, van inaugurar el Parc del Canigó. Aquest nou parc, d'uns 10.000 metres 
quadrats, en boca del gabinet de premsa de la Mancomunitat de Municipis 
de l'Àrea Metropolitana de Barcelona, ve a quedar descrit, més o menys, de la 
seguent manera: 

.. L'actuació pretén reforçar encara més aquest paper central amb la creació 
d'escenaris de voluntats diverses que incentiva la identitat collectiva. Una nova 
centralitat multifuncional amb espai per al joc, espai per al verd i atenent les ne- 
cessitats del trànsit rodat. 


L'esplanada del Canigó, abans de ser urbanitzada. Imatge obtinguda de l'Hipermapa del Depar- 
tament de Política Territorial i Obres Públiques. 


La proposta defineix una primera terrassa amb una pista polivalent amb 
grades per a diferents activitats (bàsquet, monopatins, patinatge...) que amb la 
corresponent protecció podria acollir la foguera de la Flama del Canigó. 


39. L'extensió del nou parc és de 10. 100 mí segons el Butlletí Municipal de maig de 2008, 10.000 ní. segons les 
dades del Consorci de l'Àrea Metropolitana de Barcelona, i 8.000 nò. segons la pàgina iveb de l'Ajuntament. 

Es defineix una segona terrassa amb diferents zones de jocs (petanca, jocs 
infantils per a diferents edats, i un parell de taules de ping-pong). 

Aquestes mateixes traces del murs ens faciliten l'accessibilitat al lloc i a l'escola 
del Canigó. 

També passen a ser grans contenidors de terres per donar lloc a franges de verd 
entre terrasses. 

En el límit del parc amb el Carrer Creu del Pedró es crea una subtil traça 
de gual continu que facilita una zona d'aparcament elevat sobre un paviment 
d'aglomerat asfàltic. I una solució única per tots els moviments del tràfic rodat 
demanats, com el gir d'autobús, entrada de servei de l'Escola, aparcaments addi- 
cionals en moments punta. 

L'altre límit, també entès com a passeig de vianants, és el carrer de servei que 
funciona com a zona d'esbarjo i expansió de l'escola. Es diferencia el paviment 
amb una disposició a regular de llambordes prefabricades de formigó. 

Aquest mateix paviment acaba definint l'espai de la Creu del Pedró i el mi- 
rador al Baix Llobregat. 

El límit amb el carrer tramuntana és una intervenció de cirurgia, potenciant 
l'arbrat existent i consolidant el talús tot prolongant-lo formalitzant un escocell 
continu amb una peça de formigó in situ de sutura amb el paviment existent... £ 


El nou parc del Canigó. Imatge obtinguda de Google Maps. 


40. http://vvyvyv.amb.cat/vveb/mmamb/campanyes/ParcCanigo (lectura del 13 de juny de 2011). 

D'una manera molt més planera i 
entenedora, que contrastava amb l'es- 
trambòtic estil emprat a l'informe an- 
terior, el butlletí municipal ens parlava 
de com seria aquell parc: 

Al setembre finalitza la construcció 
del nou parc Canigó. Un projecte que ha 
transformat l'esplanada del Canigó en 
un gran espai públic de 8.000 nú. La 
col.laboració de la comunitat educati- 
va del CEIP Canigó —equip de mestres, 
alumnat, famílies i veinat- ba estat cab- 
dal perquè els treballs es desenvolupin 
amb normalitat. Aquest nou parc és la 
primera zona verda pública al barri de 
la Miranda i té un mirador amb vistes 
sobre Sant Just i el Baix Llobregat. Té 
zona de jocs infantils i un pipicà. Amb 
l'actuació també s'han generat més d'un 
centenar de places d'aparcament i s'ha fet La Creu del Pedró, relegada a l'ostracisme 
una rotonda perquè els autobusos puguin Ó OA anal Sri 

. ce epartament d'Interior, Relacions Institu- 
maniobrar, un carrer de servei i una zona — cional i Participació. 
de lleure i expansió per a l'escola. 1 


El que no es feia públic, ni a l'informe de la Mancomunitat de Municipis 
ni a la nota del Butlletí Municipal, és que, formant part de tal projecte urba- 
nístic, s'havia procedit a arrencar la Creu del Pedró del que havia estat el seu 
emplaçament de sempre i replantar-la en un nou lloc situat a 238 metres en 
línia recta d'allà, en un racó situat a l'extrem menys transitat i visible del nou 
parc i oculta darrera d'una tanca de buguenvíl-lees. Amb aquest absurd tras- 
llat, el carrer de la Creu del Pedró acabava de perdre l'element al qual li devia 
el seu nom. La creu, però, per si de cas algú la trobava i volia saber què era allò 
que estava veient, presentava en el seu basament la segient llegenda: 

Creu del Pedró. Creu de ferro forjat inaugurada i beneida el dia 1 de juliol 
de 1940. Originàriament situada al carrer Creu del Pedró 6-8, va substituir la 
creu de pedra aixecada per la parròquia de Sant Just i Pastor el 2 de febrer de 
1919 en record de la Missió de Penitència, destruida el juliol de 1936. 


41. El Butlletí, agost-setembre de 2007. Pàg. 6. 

El nou emplaçament, que duia el pompós nom de "Mirador" era un lloc 
que, en paraules de Pere Font, actual president del Centre d'Estudis Santjus- 
tencs i llavors vicepresident, es podia definir com a: 

Un lloc ignot, amagat, on no sol passar-hi ningú, llevat dels grups de joves 
que hi van a fer pintades. P 


La reclamació 


L'anterior definició formava part d'un memorial que el Centre d'Estudis 
Santjustencs va presentar el 5 de maig de 2008 a l'Ajuntament de Sant Just 
Desvern en el qual manifestava el seu desacord amb el nou emplaçament de 
la Creu del Pedró i proposava d'altres possibles ubicacions més adients. Altres 
fragments de l'esmentat memorial deien: 

... El Centre d'Estudis Santjustencs vol entendre que el trasllat i sòlida instal- 
lació de la Creu al lloc marginal que actualment ocupa, es feu sense criteri històric: 
per ignorància o desencert, i no pas amb ànim de malícia o de laicisme mal entès 
per part de ningú. Un greu error històric en el pitjor dels casos, que trenca el sentit 
toponímic de la zona. Agradi o no: laics, cristians o musulmans... la Creu del 
Pedró és, senzillament, un monument local, i com a tal cal respectar-lo, fent-la 
visible als ulls de les persones que passegin pel Carrer de la Creu del Pedró. 

ES) 

El Centre d'Estudis Santjustencs demana a l'Ajuntament que esmeni el seu 
error i que la marginada Creu del Pedró surti del racó infame on l'han arraconada 
per tornar-la al carrer que li dona nom. Hi ha símbols, petits o grans, entranya- 
bles, que talment com la música no fan pas cap mal $ 

A mitjan any 2010 i començament del 2011 es van mantenir sengles 
reunions entre una representació de la junta del Centre d'Estudis Santjustencs 
(CES) i l'alcalde Sr. Josep Perpinyà, acompanyat per la Sra. Palmira Badell, 
llavors regidora de cultura. En el decurs d'aquelles reunions el CES va fer 
esment de la petició que s'havia fet de canviar la creu de lloc, i en ambdós 
casos la resposta que es va rebre va ser que en el seu moment, l'emplaçament 
de la creu al mirador del Canigó s'havia realitzat amb la millor intenció, doncs 
des de l'ajuntament es pensava que un cop urbanitzada la plaça i el mirador, 


42. FONT I GRASA, Pere: La Creu del Pedró arraconada a un lloc marginal. Memorial presentat pel 
Centre d'Estudis Santjustencs a l'Ajuntament de Sant Just Desvern. 


43. Id. 

aquest darrer estaria molt concorregut. Però la realitat es que aquesta previsió 
optimista havia estat un fracàs, i per tal motiu l'ajuntament estava disposat a 
canviar l'emplaçament de la creu tot aprofitant unes obres que properament 
s'haurien de realitzar en aquell sector. 


Un emplaçament nou i digne 


Finalment, el dimarts 15 de març de 2011, van començar els treballs de 
trasllat de la Creu del Pedró des del lloc on es trobava fins al seu nou emplaça- 
ment, situat 185 metres més amunt del que havia estat el seu lloc originari, un 
petit turó artificial enjardinat situat en el mateix carrer de la Creu del Pedró, 
en el flanc principal del parc. 

Ràdio Desvern ens donava així la notícia del començament de les obres 
d'aquest trasllat: 

Ja ban començat les tasques de trasllat de la Creu del Padró, que es troba al 
mirador del Parc del Canigó. 


Març de 2011: La creu és retirada del Mirador. Fotografia d'Olga Sbert. 

El treballs van començar abir i aquest matí els operaris també treballaven 
per desmuntar la creu per col.locar-la al Parc del Canigó, en una zona propera 
a on estava ubicada originàriament. Si tot va bé i la pluja permet treballar amb 
normalitat, la creu s'haurà acabat de desmuntar a finals d'aquesta setmana. 

Es comença a complir la reivindicació veinal i del Centre d'Estudis Sant- 
justencs de que aquesta creu històrica es col.loqués, de nou, a peu de camí per 
recuperar el sentit de la creu de terme. A més, l'Ajuntament s'havia compromès 
recentment a traslladar-la a un lloc més visible. 

L'origen de la creu es remunta a l'any 1919, quan es va plantar al capdamunt del 
carrer Freixas. Es va enderrocar just quan va començar la guerra civil, el 1936, iel 1944 
sen va fer una altra. Pep Quintana ho explicava així fa unes setmanes a Ràdio Desvern. 
Aquesta creu és la que ara hi ha al mirador del Parc del Canigó i que aquests dies es 
comença a desmuntar per traslladar-la al Parc, a prop d'on estava originàriament." 

Dos dies després el trasllat havia finalitzat satisfactòriament, tal com ens 
ho anunciava el mateix medi anterior: 

La Creu del Padró ja es pot veure al 
Parc del Canigó. 

Ja s'ha acabat d'instal-lar en una 
zona enjardinada del parc, molt a prop 
d'on estava ubicada originàriament. 

Des de dimarts, els operaris ban 
treballat per desmuntar-la on era abans, 
al mirador del Parc del Canigó, i traslla- 
dar-la al Parc. ó 

Satisfet pel bon final d'aquest 
afer, el Centre d'Estudis Santjustencs 
ho va notificar amb aquesta senzilla 
nota: 

La Creu del Pedró recupera el lloc 
que li tocava. 

Des de l'any 2007, el Centre d'Es- 
tudis bem estat reclamant a l'Ajunta- 


Col.locació de la Creu del Pedró en elseu em- ment el trasllat de la Creu del Pedró a 
plaçament definitiu. Fotografia d'Olga Sbert. 


44. http:/ /vvvvyy.santjust.cat/noticies/mostra noticia.aspenid-25 128llist- 1 Etmes-3 8any-201 I Ecclau- 
, lectura del 15 de juny de 2011 

45. http://vvyyvesantjust.cat/marius/noticies/mostra. noticia.aspenid-25 198llist- 1 Etmes-0 8any-0Acl 
au-, lectura del 15 de juny de 2011. 

un lloc més adequat dins de la zona ajardinada, al carrer de la Creu del Pedró 
on sempre havia estat ubicada. Finalment el trasllat ja s'ha fet i ens n'alegrem tot 
i la tardança. 6 


Una nova ombra 


Amb la col-locació de la Creu del Pedró en el seu nou i magnífic em- 
plaçament, tots els que amb més o menys interès havíem anat seguint la seva 
peripècia continuada durant el seu, gairebé complet, segle d'existència, està- 
vem convençuts que aquest darrer destí ja seria el definitiu, i que els nostres 
fills i néts també es podrien anar atansant en el futur fins a la creu, tot fent un 
agradable passeig, tal com abans ho havíem fet nosaltres. 

Però, a l'igual que ja havia succeit en el passat, no tothom es mira amb els 
mateixos ulls aquest monument, i així ens trobem que la soferta Creu del Pedró ha 
passat a formar part d'una "llista negra" d'elements urbans indesitjables o incòmo- 
des pel seu tuf feixista, segons el criteri dels que han confeccionat tal relació. 

L'octubre de l'any 2008, la Direcció General de Memòria Democràtica 
va posar en marxa el projecte de Cens de Simbologia Franquista de Catalunya. 
Sobre una mostra de 185 municipis es van localitzar i catalogar 3.647 elements 
que es trobaven a l'espai públic. A partir d'aquests resultats es va crear una co- 
missió assessora per suggerir a l'Administració Pública els criteris d'intervenció 
sobre els objectes censats, recomanant en nombrosos casos la seva retirada. 

Dins d'aquest cens de símbols franquistes de Catalunya, la fitxa número 
2275 correspon a la Creu del Pedró. Aquesta fitxa ens dóna unes dimensions 
aproximades del monument, calculades a la baixa, transcriu la llegenda que figu- 
ra al seu peu i fa esment del seu context històric tot reproduint literalment el que 
en el seu moment ja havia escrit Antoni Malaret. 7 També es complementa amb 
sis fotografies obtingudes quan la Creu del Pedró estava ubicada al mirador. 

En una publicació del setembre de 2010 que duu el títol de "Recoma- 
nacions per a l'actuació sobre la simbologia franquista catalogada al cens" es 
torna a esmentar aquesta creu, a la que defineixen com a " Creu realitzada en 
època franquista substituint una anterior destruida l'any 1936". Com a criteri 
d'actuació, per sort, suggereixen la "No intervenció", al contrari que per altres 


46. http://vevvy.santjust.org/centredestudis/, lectura del 16 de juny de 2011. 

47. MALARET I AMIGÓ, Antoni: Sant Just Desvern. Aproximació a quaranta anys de vida local 
(1939-1979). Ajuntament de Sant Just Desvern i Centre d'Estudis Santjustencs. Sant Just Desvern, 
1997. Pàg. 30. 

creus anàlogues per a les quals s'aconsella la retirada, potser per estar emplaça- 
des en indrets més visibles o cèntrics. 

Qui sap si tal criteri d'actuació hauria estat el mateix si la fitxa d'inventari 
hagués estat confeccionada estant ja la creu col-locada en el seu nou lloc, a la 
vista de tots. 

Cal confiar en que en aquest afer acabi prevalent el sentit comú, i que la 
Creu del Pedró pugui seguir sent per als santjustencs el que fins ara ha estat, 
malgrat les diverses peripècies que pugui haver sofert al llarg del temps: un 
monument molt nostre, que tots coneixem i estimem. 


APÈNDIX 


Localització d'un fragment de la creu de pedra de 1919 

En els capítols precedents hem vist com la creu de pedra havia estat 
erigida l'any 1919 i aterrada durant els fets revolucionaris immediatament 
posteriors a la sufocació de l'alçament feixista de 1936. També s'ha comentat 
que els fragments resultants d'haver esmicolat el monument es van perdre, 
llevat d'almenys un: la base d'aquella creu, que havia estat recollida en acabar 
la guerra per Jaume Bosch i altres escolans, i lliurada al rector Mn. Antonino 
Tenas, el qual la va aplicar a la reconstrucció del temple parroquial. 

La peça en qiiestió, tal com s'ha dit, havia estat la base d'una creu, i en el 
temple restaurat tornaria a exercir exactament aquella mateixa funció. Però... 
On es va aplicar exactament: 

Fixem-nos un moment en les tres fotografies que segueixen, i concreta- 
ment en el punt on conflueixen el carener de la teulada i el vèrtex superior del 
capcer de la façana, darrera del seu coronament: 


Composició feta per l'autor, a partir de fragments de fotografies preexistents, de la façana principal 
i el campanar de l'església de Sant Just. 

La fotografia (A), presa entre els anys 1915 i 1916, ens mostra que en 
aquell lloc no hi havia res que fos digne d'esment. 

La fotografia (B) es va fer l'any 1933, i ja ens mostra que en tal punt ha- 
via estat instal-lada, possiblement alguns anys abans, una creu. Ara bé, si ens 
hi fixem, aquesta creu sembla que tingui el seu peu fixat directament sobre el 
carener, sense que hi hagi cap element que faci de nexe. 

La fotografia (C) és actual, obtinguda amb posterioritat a la reconstruc- 
ció del temple parroquial. Notem que ha variat la façana: ara els contraforts 
laterals arriben fins la coberta i el coronament de la façana ha crescut a cada 
banda. Però el principal detall en que ens hem de fixar és en la creu que, com 
abans, remata façana i coberta. Ara és diferent a l'anterior i descansa sobre un 
element d'un color més clar. Llàstima que des d'aquest punt de vista no es 
pugui distingir bé per causa de l'escorç. 

Procurarem acostar-nos una mica més: 


Base de la creu. Fotografia de l'autor. 


Ara està millori 
Tot i que queda lleugerament amagada per l'abans esmentat corona- 
ment, la base d'aquesta creu ens recorda molt una altra que hem vist abans. 

Comparem-les: 


Imatges comparatives de la base de la creu. Composició de l'autor. 


La imatge de l'esquerra és una ampliació de la base de la creu de 1919, 
tal com apareix retratada a la targeta postal de la col-lecció Recasens (que hem 
vist anteriorment), i la de la dreta és una fotografia actual del mateix element 
arquitectònic que hi ha a la coberta de l'església, en la que s'ha procurat que 
l'angle de visió sigui aproximadament similar. No hi ha cap dubte, estem da- 
vant de dues imatges d'un mateix objecte, però separades en el temps. 

Tot i que, com hem vist, aquesta peça queda un tant amagada, la qual 
cosa fa que sovint passi desapercebuda, es pot veure perfectament des de dife- 
rents punts. Per tots aquells que vulguin anar-li a donar un cop d'ull, indicaré 
dos dels millors i més fàcilment accessibles llocs per a veure-la: 

El primer d'ells és des de la façana principal de Can Ginestar. La llàstima 
és que es veu una mica de lluny. 


La base de la creu vista des 
de Can Ginestar. Fotografia 
de l'autor. 

I l'altre, potser el millor, és des del carrer de Bonavista, gairebé al costat 
de la cantonada amb el carrer de l'Església, al cantó de davant de les escaletes. 
Des d'aquest punt es veu perfectament, i molt de prop. 


La base de la creu vista des 
del carrer de Bonavista. 
Fotografia de l'autor. 


Fins i tot, des d'aquest segon lloc podrem arribar a distingir com a la seva 
part inferior figura una inscripció llatina en la que es vol perpetuar el nom de 
Mn. Antonino, el rector que va fer erigir aquella creu. 


Inscripció de la base de la creu. Fotografia de l'autor. 


Així doncs, ja podem considerar localitzat un nou element que, encara 
que sigui molt modest, és un testimoni més del nostre passat, mereixedor, per 
tant, de ser una part integrant del conjunt del patrimoni històric i monumen- 


tal de Sant Just Desvern. 

